CELEX: 32015R0676
Language: fi
Date: 2015-04-23 00:00:00
Title: Komission täytäntöönpanoasetus (EU) 2015/676, annettu 23 päivänä huhtikuuta 2015, tiettyjen tavaroiden luokittelusta yhdistettyyn nimikkeistöön

30.4.2015   
            
            
               FI
            
            
               Euroopan unionin virallinen lehti
            
            
               L 111/18
            
         KOMISSION TÄYTÄNTÖÖNPANOASETUS (EU) 2015/676,
   annettu 23 päivänä huhtikuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä huhtikuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara on hihan muotoinen, noin 20 cm pitkä, valmistettu neulotusta tekstiiliaineesta, ja sen kämmentä vasten tulevassa osassa on ohut vaahtomuovipehmuste. Siinä on kämmenpuolella yksi hieman kaareutuva alumiinilasta, jonka leveys on noin 2 cm ja jota voidaan taivuttaa käsin, sekä kämmenselän puolella kaksi muovista tukea, joiden leveys on noin 1 cm. Lasta ja tuet ovat tavaraan ommelluissa muusta aineesta valmistetuissa kanavissa, jotka ovat koko tavaran pituisia, ja lasta ja tuet voidaan poistaa.
                  Tavaran molemmissa päissä on kaksi 2 cm leveää tarrakiinnitteistä hihnaa, joiden avulla tavara voidaan säätää käteen ja käsivarteen. Tavaran keskikohdassa on leveämpi 5 cm leveä tarrakiinnitteinen tekstiilihihna, joka kiedotaan ranteen ympärille, jotta ranteen liikkuvuutta voidaan rajoittaa halutulla tavalla.
                  Tekstiilihihnat ja taivutettava alumiinilasta rajoittavat yhdessä ranteen liikettä. Ranteen jousto riippuu hihnojen tiukkuudesta.
                  Tavara esitetään tullille rannetukena.
                  (Ks. valokuvat A + B) (1)
                  
               
               
                  6307 90 10
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön määräysten sekä CN-koodien 6307, 6307 90 ja 6307 90 10 nimiketekstien mukaisesti.
                  Tavaraa ei voida säätää potilaan vamman mukaan, vaan se on monikäyttöinen. Tässä suhteessa tavara ei ole ominaisuuksiltaan sellainen, että sen toimintatapa tai säädettävyys potilaan vamman mukaan erottaisi sen tavallisista yleiskäyttöisistä tuista (ks. yhdistetyn nimikkeistön 90 ryhmän 6 huomautus sekä unionin tuomioistuimen tuomio yhdistetyissä asioissa C-260/00-C-263/00, Lohmann GmbH & Co. KG ja Medi Bayreuth Weihermüller & Voigtmann GmbH & Co. KG vastaan Oberfinanzdirektion Koblenz, ECLI:EU:C:2002:637). Siksi sitä ei voida luokitella nimikkeen 9021 ortopediseksi välineeksi.
                  Hihan ja hihnan neulottu tekstiiliaine antaa tavaralle yhdistetyn nimikkeistön 3 yleisen tulkintasäännön b alakohdassa tarkoitetun olennaisen luonteen, kun otetaan huomioon tekstiiliaineen hallitseva osuus tavarassa sekä sen merkitys tavaran käytölle. Erityisesti tavaran keskikohdassa oleva tekstiilihihna on olennaisen tärkeä, jotta ranteen liikkuvuutta voidaan rajoittaa halutulla tavalla.
                  Sen vuoksi tavara on luokiteltava CN-koodin 6307 90 10 muuksi sovitetuksi tavaraksi.
               
            
         
      
                  
                     
               
               
                  
                     
               
            
                  
                     Valokuva A
                  
               
               
                  
                     Valokuva B
                  
               
            
         (1)  Valokuvat ovat ainoastaan ohjeellisia.